Rozhodnutie Komisie
zo 16. decembra 2002
o pokračovaní porovnávacích pokusov a skúšok spoločenstva na osivách a množiteľskom materiále gramineae, Triticum aestivum, Vitis vinifera, Brassica napus a Allium ascalonicum podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES
(Text s významom pre EHP)
(2002/984/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 66/401/EHS zo 14. júna 1966 o uvádzaní osív krmovín na trh [1], naposledy zmenenú a doplnenú smernicou 2001/64/ES [2],
so zreteľom na smernicu Rady 66/401/EHS zo 14. júna 1966 o uvádzaní osív obilnín na trh [3], naposledy zmenenú a doplnenú smernicou 2001/64/ES,
so zreteľom na smernicu Rady 68/193/EHS z 9. apríla 1968 o uvádzaní materiálu pre vegetatívne rozmnožovanie vína na trh [4], naposledy zmenenú a doplnenú smernicou 2002/11/ES [5],
so zreteľom na smernicu Rady 92/33/EHS z 28. apríla 1992 o uvádzaní množiteľského materiálu a sadivového materiálu zelenín, iného ako osivo, na trh [6], naposledy zmenenú a doplnenú rozhodnutím Komisie 2002/111/ES [7],
so zreteľom na smernicu Rady 2002/54/ES z 13. júna 2002 o uvádzaní osiva repy na trh [8],
so zreteľom na smernicu Rady 2002/55/ES z 13. júna 2002 o uvádzaní osiva zeleniny na trh [9],
so zreteľom na smernicu Rady 2002/56/ES z 13. júna 2002 o uvádzaní osiva zemiakov na trh [10],
so zreteľom na smernicu Rady 2002/54/ES z 13. júna 2002 o uvádzaní osiva olejnín a osiva priadnych rastlín na trh [11], naposledy zmenenú a doplnenú smernicou 2002/68/ES [12],
so zreteľom na rozhodnutie Komisie 2001/897/ES z 12. decembra 2001, ktorým sa stanovujú dojednania pre porovnávacie pokusy a skúšky spoločenstva na osivách a množiteľ- skom materiáli určitých rastlín podľa smerníc Rady 66/400/EHS, 66/401/EHS, 66/402/EHS, 66/403/EHS, 68/193/EHS, 69/208/EHS, 70/458/EHS a 92/33/EHS [13], a najmä na jeho článok 3,
keďže:
(1) Rozhodnutie 2001/897/ES stanovuje dojednania pre porovnávacie pokusy a skúšky, ktoré sa majú vykonávať od roku 2002 do roku 2003 podľa smerníc 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES.
(2) Pokusy a skúšky vykonávané v roku 2002 by mali pokračovať v roku 2003,
ROZHODLA TAKTO:
Jediný článok
Porovnávacie pokusy a skúšky spoločenstva na osivách a množiteľskom materiále gramineae, Triticum aestivum, Vitis vinifera, Brassica napus, Allium ascalonicum, ktoré začali v roku 2002, pokračujú v roku 2003 v súlade so smernicou 2001/897/ES.
V Bruseli 16. decembra 2002